id en en en en id en en fr ms ca id en en en id en en fr ms ca id id en ms id id id ms id id id ms id id id id ms id ms ms id ms id ms id id id ms ms id id id id id id id id id id id ms hu ms id ms id id id id id en en en de en en nl en en en id id en en id en id pt id en en id en en en en ro en en en ms id ms id en en en en ms en id id id id en sk en id en en en lv id id id id en ro en en en ro en id en pt en hbs_lat id id id en de en en en en en en fa en en en en en en es en en ms en fr en en en en en id en en
Sunnah Meminta Pendapat Anak – Saifulislam.Com
Saturday , September 3 2022
“Kalau Abi tanya sikit, boleh?” saya memecah sepi di dalam kereta.
“Apa tentang Abi yang paling Yop suka?” saya menyoal.
“Hmm…” anak sulung saya mengeluh perlahan.
Sambil memandu, saya memandang di ekor mata memerhatikan gelagatnya.
“Sabar! Yop rasa Abi seorang yang sabar” jawabnya.
“Kenapa agaknya Yop kata Abi sabar?” saya menyoal lagi.
“Bukan senang jadi bapa. Anak-anak buat perangai macam-macam. Tapi Abi sabar” terang beliau.
“Sesekali Abi marah juga. Yop pun pernah kena rotan juga, kan?” saya mahukan kepastian.
“Sesekali tak apalah. Biasalah tu” jawabnya.
Jawapan yang Saiful Islam berikan itu mencetuskan rasa lega sedikit buat diri saya. Sekurang-kurangnya dia faham mujahadah yang saya alami setiap hari untuk berusaha menjadi bapa yang baik. Adakalanya, kita seperti itik yang berenang. Nampak tenang dan damai di permukaan air, sedangkan kaki terkapai-kapai berkayuh di balik pandangan.
“Apa tentang Abi yang paling Yop tak suka?” saya bertanya soalan bahagian kedua.
“Hmm… hmm… hmm…” beliau mengusap-ngusap dagunya gaya berfikir.
“Apabila Abi tanya, maknanya Abi nak dengar jawapan Yop. Abi tak kisah dan tak marah apa-apa pun jawapan yang Yop bagi” saya cuba meyakinkannya.
“Sibuk!” jawab beliau. Sepatah.
Kereta petang itu meluncur di lebuhraya. Saya hening dalam menyambut jawab balas si anak.
“Rasa-rasanya Yop tahu tak kenapa Abi sibuk?” saya bertanya lagi.
“Tahu. Sebab Abi ustaz. Abi kena berdakwah” jawab beliau lagi.
“Selain kena berdakwah, Abi juga kena kerja cari pendapatan. Keperluan kita pun macam-macam, kan?” saya menambah.
“Memanglah. Sekarang ni semua benda mahal. Nak pakai duit” ujar beliau.
Kami hanya berdua di dalam kereta. Naurah tidak bersekolah hari itu. Jika tidak, saya juga mahukan maklum balas si anak dara yang seorang itu.
“Banyaknya Abi tanya. Penat Yop nak fikir jawapan!” kata Saiful Islam.
Memang penat. Mungkin lebih penat daripada saya. Kelasnya bermula jam 8, berakhir jam 5. Sudah seperti orang bekerja pejabat.
“Ok, soalan terakhir. Abi nak kurangkan ceramah dan kerja, Abi cuba. Tetapi apa penyelesaian yang Yop boleh fikirkan?” saya meminta pendapatnya.
“Hmm… bagi Yop ikut Abi pergi mana-mana ceramah yang Abi rasa Yop boleh ikut” cadangnya.
“Ok! Insha Allah! Tapi jangan tertidur pula! Ceramah Abi kadang-kadang membosankan” saya bergurau sambil menyetujui cadangan.
“Yop suka dengar ceramah Abi. Tapi kadang-kadang Yop dah dengar ceramah tu. Yop pun tak tahu kenapa Yop ketawa” tambah beliau.
Tol sudah dibayar, kereta kami sudah masuk ke Bandar Seri Putra. Saya berpuas hati dengan perbualan kami petang itu. Perbualan yang mengingatkan saya kepada sunnah yang diajar oleh Ibrahim ‘alayhi al-Salaam dalam komunikasi baginda bersama anaknya Ismail ‘alayhi al-Salaam:
“Maka ketika anaknya itu sampai (ke peringkat umur yang membolehkan dia) berusaha bersama-sama dengannya, Nabi Ibrahim berkata: “Wahai anak kesayanganku! Sesungguhnya aku melihat dalam mimpi bahawa aku akan menyembelihmu; maka fikirkanlah apa pendapatmu?“. Anaknya menjawab: “Wahai ayah, jalankanlah apa yang diperintahkan kepadamu; Insya Allah, ayah akan mendapati daku dari orang-orang yang sabar” [Al-Saffat 37: 102]
Biar pun perintah menyembelih itu adalah perintah Allah yang pasti ditunai, Ibrahim melakukan sesuatu yang masih penting dalam mendidik Ismail secara efektif.
Ibrahim meminta pendapat anaknya.
Tidak mudah untuk sunnah yang satu ini dilaksanakan.
Dan apabila ia diwartakan sebagai keperluan, mahu tidak mahu, kita tiada pilihan beralasan melainkan terus berusaha agar ia dapat dilaksanakan. Tidak biasa kena dibiasakan. Tiada masa, perlu dicari masa.
Faktor kualiti masa jauh lebih penting berbanding kuantiti masa
Kualiti masa boleh dihasilkan dengan meningkatkan kualiti komunikasi
Meminta pendapat anak berkenaan kualiti kita sebagai ibu bapa adalah sunnah dan salah satu bentuk komunikasi berkualiti
Untuk menjayakannya, langkah pertama adalah pada membina kepercayaan antara kita dengan anak-anak bahawa kita ikhlas bertanya dan tidak meletakkan syarat pada jawapan
Pertanyaan hendaklah diungkai kepada pertanyaan-pertanyaan yang kecil, satu persatu dan tidak bersifat konsepsual yang sukar anak fahami
Berikan peluang untuk anak memikirkan solusi
Ucapkan terima kasih sebagai penghargaan kepada kesudian anak bekerjasama memberikan maklum balas tersebut
Tags feedback Keluarga komunikasi
Previous Kebijaksanaan Karya Al-Asma’ Al-Husna Asmawi (Mawi AF)
Next Dakwah ‘Hati Kering’!
Mendidik Anak Remaja: Semasa Semua Strategi Tidak Menjadi
Bolehkah PMS Menjadi Alasan?
Perjalanan Sengsara Mendidik Anak Remaja
Vivarium (2020): Akuarium Realiti Hidup Hari Ini
“That’s nature. That’s just the way things are” kata Gemma. Jawapan ‘malas’ seorang guru tadika …
23/10/2012 at 11:47 AM
23/10/2012 at 12:24 PM
Menarik sungguh perkongsian ustaz!
Secara peribadi saya gemarkan entri ustaz yang bertemakan ‘kekeluargaan & keibubapaan’ sebegini…
Menjadi info & panduan saya kepada anak-anak akan datang
23/10/2012 at 12:38 PM
seronok baca entry ustaz..
sebuah perkongsian y menarik,
agak2nye, brapa ye umur saiful islam tu?
kadang2 susah nk dapatkan pendapat y begitu dari seorng ank.
#insyaallah, perkongsian ustaz pada hari ini saya akan gunakan di masa hadapan (sekarang xde anak lg :D)
23/10/2012 at 1:20 PM
ustaz, bolehkan diluaskan skop ayat ni, dengan mengatakan bahawa tidak salah furu’ memberi pendapat kpd usul apabila ditanya oleh usul, yang dominan meminta pendapat yang minor/resesif?
23/10/2012 at 2:01 PM
Pendapat ana, menjadi ibubapa, bukan sekadar pergi kerja, balik kerja, menunjukkan kepenatan dengan suara yang tinggi apabila anak-anak bertanya, mengungkit kepenatan bekerja kerana mahu bayar segala hutang isi dunia, dan mengharapkan anak-anak faham situasi namun tidak mahu memahami isi hati anak-anak, jauh lagi mahu bertanya seperti cerita Ustaz diatas..
ianya berkenaan hubungan yang perlu asasnya adalah kasih sayang yang utuh, kasih sayang yang bukanlah disembunyikan kerana ego, namun yang diuahkan kerana itulah penyelamat dari keruntuhan rumahtangga..
segalanya bermula dari ilmu.. ilmu penyuluh seisi rumah, jika blackout pun kita sudah kelam kabut, inikan pula membina rumahtangga tanpa ilmu..jauh bezanya..lain kesannya..
maka, cerita Ustaz diatas, sangat dikagumi, dan yang penting perlu dicontoi, benar ianya bukan mudah, tapi jika LillahiTa’ala, Insyaallah..dari perbualan sebentar itu, boleh menghasilkan kesan pada masa akan datang, yang pasti kesan yang baik!!
23/10/2012 at 3:32 PM
Love the picture of you and your son! Haha
24/10/2012 at 8:01 AM
Terima kasih ustaz kerana memberi satu perkongsian ilmu yang berguna untuk meningkatkan perhubungan anak dan ibu bapa! Konsep ini menjadi satu bukti bahawa sebahagian konsep “parenting skill” sebenarnya ada disebut dalam al-Quran.
30/10/2012 at 1:37 AM
pertama sekali jazakallah kepada ustaz kerana penulisan ustaz telah banyak membantu proses pemikiran saya, satu perkara kerana pada saya, penulisan ustaz lain dari yg lain, membantu saya melihat suatu perkara dari sudut yg berbeza.
kedua, saya adalah seorang yang membawa usrah, dan saya selalu merasakan penulisan ustaz berkenaan kekeluargaan (khususnya bab anak2) boleh diamalkan dalam perhubungan murabbi usrah dan mutarabbinya. cumanya perlu diolah supaya sesuai dgn umur mutarabbi. oleh itu, saya ingin mencadangkan supaya ustaz turut selitkan juga fiqh2 mendidik mutarabbi usrah. lagipun usrah itu sendiri dari segi istilah dan bahasanya bermaksud keluarga.
03/11/2012 at 3:41 AM
Love this post to bits. Well done ustaz! Indeed. Effective parenting needs a two-way communication between parents and children. It’s a win-win situation. Children too need to be heard. Otherwise parenting becomes a dictatorship for the kids.
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved